Անմոռուկ մանրածաղիկ

Անմոռուկ մանրածաղիկ (), գաղտրիկազգիների ընտանիքին պատկանող դեղաբույս։

Նկարագրություն 
Պարզ ուղղաձիգ ցողունով և էլիպսաձև-նշտարաձև նստադիր տերևներով միամյա խոտաբույս է, որն ունի մինչև 15 սմ բարձրություն և բարակ արմատներ։ Ցողունների գագաթներին գտնվող նոսր ծաղկաբույլերում հավաքված են կարճ ծաղկակոթերով մանր երկնագույն հնգանդամ ծաղիկները։ Կոկոններում պսակաթերթիկները վարդագույն են, իսկ հետագայում դառնում են երկնագույն։ Պտուղը մերկ և փայլուն փոքր ընկուզիկ է։

Տարածվածություն 
Որպես մոլախոտ աճում է ավազային և քարքարոտ չոր լանջերին, դաշտերում։ Տարածված է ստորին և միջին լեռնային գոտիներում Շիրակի, Գեղարքունիքի, Կոտայքի, Վայոց ձորի, Սյունիքի, Արարատի մարզերում։ Մեղրատու և գեղազարդային բույս է։

Նշանակություն 
Բուժական նպատակներով օգտագործում են կանաչ զանգվածն ու ծաղիկները։ Բույսն ունի հակաբորբոքային և արյունահոսությունը դադարեցնող ազդեցություն։

Ծանոթագրություններ 

Դեղաբույսեր
Ծածկասերմեր
Գաղտրիկազգիներ
Միամյա բույսեր
Մեղրատու բույսեր
Դեկորատիվ բույսեր
Խոտաբույսեր